Titel: Gee my hoop - selfs toe daar geen hoop meer was nie
ISBN: 9780620601368 | Datum gepubliseer: 2014-03-03 | Illustreeder: Andre Beukes | Uitgewer: myAfrikaans
Die boek het sy ontstaan daarin dat die skrywer relatief onlangs self ŉ tydperk van diepe beproewing beleef het waartydens hoop ŉ sentrale rol gespeel het. In sy worsteling met vrae sonder oënskynlike antwoorde, het hy opnuut hoop ontdek in die wyse waarop God hom gelei, gedra en versterk het in die geloof. Daar het ŉ dankbare en diepe behoefte ontstaan om hierdie hoop met ander te deel. Dit is sy ervaring as predikant dat die mensdom na ware hoop soek. Daarom is die primêre tema van die boek “hoop”.
Die boek handel oor verskeie positiewe aspekte rondom die tema, maar hanteer ook faktore wat hoop kan bedreig en selfs vernietig. Elkeen se eie aandeel in ander se belewenis van hoop word ook deurlopend onder bespreking gebring.
Wat die boek anders maak as die gewone is dat daar aan die einde van elke hoofstuk ŉ gedig van hoop en bemoediging, deur stefan s geskryf, ingesluit is wat by die tema van daardie hoofstuk aansluit.
Daar is ter wille van afwisseling, ook enkele hoofstukke wat ander relevante temas aanspreek.
stefan s is ŉ predikant wat reeds 30 jaar in die bediening staan en in die tydperk in drie gemeentes gedien het. Prediking en pastoraat is sy passie. Hy is tans besig met twee afsonderlike kursusse in nood- en traumaberading.